Most (film)
<s>Most je jugoslovenski ratni film snimljen 1969. u režiji Hajrudina Krvavca, poznat kao jedno od najpopularnijih ostvarenja partizanskog žanra.</s><s>Krvavac se u svom filmu tematski oslanjao na svoj prethodni crno-beli film Diverzanti, ali takođe i na holivudske i druge zapadne ratne filmove, pre svega Topove Navarone, kao i na vesterne.</s><s>Radnja se uglavnom orijentisala na akciju uz malo ili nimalo političkog i propagandnog konteksta; uprkos toga, scenario je stvorio niz živopisnih i upečatljivih likova, pogotovo one koje su tumačili Boris Dvornik i Relja Bašić.</s><s>Krvavac će tri godine kasnije na temelju Mosta snimiti i svoj najuspešniji i najpoznatiji film Valter brani Sarajevo.</s>

<s>Sinopsis</s>

<s>Radnja filma se odvija u srednjem delu Bosne i Hercegovine, gde Tigar, poznati diverzant, dobija zadatak da sa još nekolicinom partizana uništi most preko kojeg treba da prođu nemačke trupe.</s><s>Za to dobija 7 dana, za koje on tvrdi da ne može ni da stigne do mosta.</s><s>Prvi koga je pokupio je Tihi, bivši vođa otpora, za koga se tvrdi da je izdao pokret.</s><s>Na putu ka mostu sreću Zavatonija, Italijana koji je prebegao partizanima, jer je bio osuđen na smrt u italijanskoj vojsci i njegovog pomoćnika Bambina.</s><s>Uz pomoć Švercera pronalaze Inženjera koji jedini zna slabu tačku mosta, ali kojeg gestapovci drže duboko u neprijateljskoj pozadini.</s><s>Uspevaju da ga oslobode, ali kada saznaje da je njihov cilj rušenje njegovog mosta, on sasvim odbija saradnju.</s><s>Kada su diverzanti pronašli vodiča kroz močvaru, pri pokušaju proboja kroz nju, Inženjer koristi priliku za beg.</s><s>Nemci su im sve vreme za petama i među njima se rađa crv sumnje.</s><s>Bambino gine pri povratku ka grupi, a Savatoni krivi Inženjera za njegovu smrt.</s><s>Kasnije ih Nemci sve pohapse i kada su ih odveli na streljanje, Kalc, nemački oficir, se otkriva kao partizanski obaveštajac.</s><s>Na njihovom putu ka mostu, dolaze do manastira gde ih čeka eksploziv.</s><s>Međutim, izdajnik je obavestio Nemce gde se eksploziv nalazi.</s><s>U pećini, gde su se sakrili, Kalc optužuje Vodeničarevu sestru da je ona izdajnik.</s><s>Tigar naređuje Tihom da je ubije.</s><s>On to prividno i čini.</s><s>Kalc zatim odlazi u nemačku bazu da nabavi eksploziv, a u stvari ide po Nemce.</s><s>Kada se vrati sa njima, ne nalazi diverzante.</s><s>Oni su za to vreme pobegli iz pećine i zaposeli okolna uzvišenja, sa kojih su potom napali Nemce i sve ih pobili, dok su Kalca zarobili, i sa njim se uputili ka mostu.</s><s>Na mostu, nakon postavljanja eksploziva, Zavatoni gine.</s><s>Švercera pogode Nemci, a Inženjer se u poslednjem momentu odlučuje i diže u vazduh i most i sebe i Nemce, dok nemačke trupe napreduju ka mostu.</s><s>Na kraju, i Tigar i nemački pukovnik dele isto mišljenje: „Šteta, bio je to divan most...“</s>

<s>Uloge</s>

<s>Izvori</s>

<s>Spoljašnje veze</s>

<s>Jugoslavenski filmovi
Partizanski filmovi
Akcije (filmovi)
Authority control 2</s>

